PDI ไตรมาส 3 พลิกขาดทุน 74.65 ลบ.เหตุราคาโลหะสังกะสีปรับตัวลง
PDI ไตรมาส 3 พลิกขาดทุน 74.65 ลบ.จากปีก่อนมีกำไร 166.10 ลบ.หลังราคาขายลดลงตามภาวะศก.ชะลอ ประกอบกับราคาโลหะสังกะสีเฉลี่ยสกุลเงินดอลลาร์สหรัฐฯ ปรับตัวลดลง ขณะที่ 9 เดือนแรกมีกำไร 312.62 ลบ.จากปีก่อนมีกำไร 481.05 ลบ.
13 พ.ย. 2558

บริษัท ผาแดงอินดัสทรี จำกัด (มหาชน) หรือ PDI รายงานผลการดำเนินงานไตรมาส 3/58 สิ้นสุดวันที่ 30 ก.ย.58 (รวมบริษัทย่อย) มีผลขาดทุนสุทธิ 74.65 ล้านบาท หรือขาดทุนสุทธิ 0.33 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 166.10 ล้านบาท หรือมีกำไรสุทธิ 0.73 ต่อหุ้น
ขณะที่ผลการดำเนินงานช่วง 9 เดือนแรกมีกำไรสุทธิ 312.62 ล้านบาท หรือ 1.38 บาทต่อหุ้น จากช่วงเดียวกันของปีก่อนที่มีกำไรสุทธิ 481.05 ล้านบาท หรือมีกำไรสุทธิ 2.13 บาทต่อหุ้น
โดยผลการดำเนินงานไตรมาส 3 ที่พลิกขาดทุน เนื่องจากปริมาณขายและราคาขายที่ลดลงตามการชะลอตัวของภาวะเศรษฐกิจไทย ราคาโลหะสังกะสีเฉลี่ยสกุลเงินดอลลาร์สหรัฐฯ ปรับตัวลดลง